เจ้าหญิงพิกุลทอง (2565)

โปสเตอร์ละคร

ละครไทยจักรๆ วงศ์ๆ

วิลิศมาหรา (บทโทรทัศน์)

เรียบเรียง: อ้วน นครชัยศรี

ขับร้องโดย: วรวรรณ โพธิ์เกาะ

**เจ้าหญิงพิกุลทอง** เป็นละครโทรทัศน์จักรๆวงศ์ๆ ไทยที่ออกอากาศในปี พ.ศ. 2565 โดยดัดแปลงเนื้อหาจากเทพนิยายวัดเกาะ โดย บุราณ เป็นการรีเมคครั้งที่ 3 จากเรื่อง เจ้าหญิงพิกุลทอง เรื่องนี้ออกอากาศต่อจากละครเรื่อง พระสุธน - มโนห์รา กำกับการแสดงโดย ภิพัชพนธ์ อภิวรสิทธิ์ นำแสดงโดย กฤชสร เปรมปรีดิ์, เกศรินทร์ น้อยผึ้ง, สุรศักดิ์ สุวรรณวงษ์, เนตรนภา ศรีดาหลง, ธนศักดิ์ จิตตพงษ์ ออกอากาศทางช่อง Ch7 HD และเมื่อละครเรื่องนี้จบลง ละครเรื่องต่อไปที่ออกอากาศคือ ลูกผู้ชายชื่อไกรทอง

## เนื้อเรื่องย่อ

เจ้าหญิงพิกุลทอง เป็นธิดาของ "ท้าวสัณนุราช" กับพระมเหสี คือ "นางพิกุลจันทรา" ผู้ครองเมืองสรรพบุรี (ต้นฉบับสมุดข่อยเขียนว่าเมือง สันทบุรี) เมื่อย่างเข้าวัยรุ่นสาว ความงามของนางเป็นที่เลื่องลือว่ายากที่จะหาผู้หญิงคนใดเสมอเหมือนได้ ซึ่งนอกจากเวลาพูดกับใครจะมีดอกพิกุลทองร่วงจากปาก แล้วยังมีเส้นผมที่หอมอีกด้วย วันหนึ่งนางพิกุลทองเกิดร้อนรุ่มกลุ้มอุรา จึงได้ลาท้าวสัณนุราชไปเล่นน้ำกับพระพี่เลี้ยงในลำธาร ท้าวสัณนุราชจึงให้วางตาข่ายและทุ่นไว้รอบท่าน้ำ เพราะโหรทำนายว่านางจะต้องพลัดพรากจากเมือง

จะกล่าวถึงพญาแร้งชื่อว่า "ท้าวสุบรรณปักษา" บินมาเห็นซากสุนัขเน่าจึงโฉบนำกลับไปจิกกินลอยมาใกล้บริเวณที่นางพิกุลทองกับพี่เลี้ยงเล่นน้ำอยู่ นางพิกุลทองได้กลิ่นเหม็นเน่าจึงใช้ให้พี่เลี้ยงไปดูก็พบพญาแร้งกำลังกินซากนั้นอยู่จึงได้พากันด่าว่าแล้วขับไล่ด้วยคำหยาบช้าต่างๆ นานา ฝ่ายท้าวปักษาก็โกรธจัดกล่าวว่า สุนัขเน่านี้ คือ อาหารของตนอยู่แล้ว นางพิกุลทองเป็นลูกเจ้าท้าวพระยาไม่น่ามากล่าวเจรจาด่าว่าขับไล่ตนเช่นนี้ว่าแล้วก็บินหนีไป แต่ท้าวปักษีก็ยังคิดจะแก้แค้นนางพิกุลทองให้ได้จึงออกอุบายแปลงกายเป็นหนุ่มรูปงามไปขออาศัยอยู่ที่กระท่อมท้ายสวนขวัญของเมืองสรรพบุรี แล้วคอยเนรมิตทองคำให้ 2 ตายายใช้จนร่ำรวย โดยบอกว่าตนไปพบตอนขุดเผือกมัน อยู่มาวันหนึ่งจึงรบเร้าขอให้ 2 ตายายเข้าไปสู่ขอนางพิกุลทองมาเป็นภรรยา 2 ตายายฟังแล้วหัวใจแทบวายกล่าวว่าคิดเกินตัวอย่างนี้จะถูกประหารเจ็ดชั่วโคตร ท้าวปักษาแปลงจึงแสร้งทำเป็นตรอมใจใกล้ตาย 2 ตายายจึงจำใจเข้าไปทูลสู่ขอนางพิกุลทองจากท้าวสัณนุราชได้ทราบความดังกล่าวก็กริ้วจัด กล่าวว่าถ้าคิดว่าหลานชายมีบุญวาสนาจะได้คู่กับนางจริงใกล้สร้างสะพานเงินสะพานทองจากท้ายสวนมาถึงพระราชวังภายใน 3 วันมิเช่นนั้นจะประหารทั้งโคตร 2 ตายายหลังจากกลับมาถึงบ้านแล้วก็นั่งซึม เอาแต่ร้องไห้แล้วต่อว่าท้าวปักษาที่หาเรื่องเดือดร้อนมาให้ตน ครั้นท้าวปักษาได้ทราบเรื่องต้องสร้างสะพานทองแล้วจึงกล่าวปลอบใจว่าถ้าตนทำไม่เสร็จจะยอมตายแทน 2 ตายายจึงค่อยโล่งใจบ้าง พอตกค่ำท้าวปักษาก็บอกว่าจะขอออกไปทำธุระข้างนอกจากนั้นก็แปลงเป็นพญาแร้งขนาดมหึมาบินกลับไปยังเขานินทะกาลา แล้วเกณฑ์ไพร่พลทั้งหลายให้มาช่วยสร้างสะพานจนแล้วเสร็จ

## นักแสดง

**นักแสดงนำ**

* กฤชสร เปรมปรีดิ์ รับบท เจ้าชายพิชัยมงกุฏ/ เทพบุตรเทพสิงขร
* เกศรินทร์ น้อยผึ้ง รับบท เจ้าหญิงพิกุลทอง (องค์หญิงทิพเกสร)
* สุรศักดิ์ สุวรรณวงษ์ รับบท อภิธาน
* เนตรนภา ศรีดาหลง รับบท นางฟ้าอัจฉรา/ กัญญา
* ธนศักดิ์ จิตตพงษ์ รับบท อโณทัย
* สุพศิน แสงรัตนทองคำ รับบท มโนรมย์
* ชนุชตรา สุขสันต์ รับบท นางฟ้าทิพย์อัปสร/ ชมนาด
* ภัทรกร สนธิภักดิ์ รับบท นางยักษ์กานิล
* นิรดา เจษฎาปรียกุล รับบท นางยักษ์กาขาว
* ฉัตรมงคล บำเพ็ญ รับบท พญานาคราช
* พศิณ กรรณสูต รับบท ท้าวสุบรรณปักษา (ร่างพญาแร้ง)
* เหมวัต ชำนาญยง รับบท ท้าวสุบรรณปักษา (ร่างมนุษย์)
* ปิ่นทิพย์ อรชร รับบท เรือนทอง (อดีตชาติ)/ อังกาบ (ปัจจุบัน)
* อัญรส ปุณณโกศล รับบท แพทอง (อดีตชาติ)/ ชบา (ปัจจุบัน)

**เมืองสันทบุรี**

* ณ พบ ประสบลาภ รับบท ท้าวสัณณุราช
* ประถมาภรณ์ รัตนภักดี รับบท พระนางพิกุลจันทรา
* สวีเดน ทะสานนท์ รับบท การเวก
* เกษหทัย เกษโกศล รับบท ธารา
* สมบัติ ผิวสง่า รับบท ตาเฒ่า
* พงษ์ประยูร ราชอาภัย รับบท อำมาตย์สิงหรา
* นิตยา ปานะถึก รับบท คุณท้าว
* พอเจตน์ แก่นเพชร รับบท ตามั่น/ หมื่นมั่นสัตยา
* สิริยา นฤนาท รับบท นางพยอมยง/ พระนม

**นครพระมงกุฏ**

* ไพโรจน์ สังวริบุตร รับบท กษัตริย์สังข์ศิลป์ชัย
* พิมพ์ภัสสร์ อภิลพูลลาภ รับบท พระนางศรีสุพรรณ
* ณธีพัฒน์ เปี่ยมคุโณดม รับบท อำมาตย์อิศเรศ
* แสงดาว วนิชพันธ์ รับบท คุณท้าวกำไล
* วรรธศรม เมฆสุวรรณ รับบท

**ใต้บาดาล**

* สุรพล ไพรวัลย์ รับบท ยักษ์สุรกาย
* ทัศนีย์ สีดาสมุทร์ รับบท นางยักษ์สกุณา

**นักแสดงรับเชิญ**

* กัญจน์อมล เคล้าจิตพูลสุข รับบท แม่ย่านางเรือ
* ปริญญา ยงสวัสดิ์ รับบท พญายักษ์วิรุณจักร
* ภิพัชพนธ์ อภิวรสิทธิ์ รับบท ท่านสุวาร

**เทือกเขานิลทกาลา**

* ทับ ท่ากระดาน รับบท แร้งเฒ่า (โหรแร้ง)
* วิเชษฐ์ นิลกลาง รับบท ทหารแร้ง
* ธีรพงษ์ สุขตะโก รับบท นางแร้ง